Frequently asked questions | Buster aluminium boats
Mistä löydän veneiden ja varusteiden hinnat?
Tutustu Buster-veneiden, moottorien ja lisävarusteiden vaihtoehtoihin ja hintoihin buster.fi/ rakenna oma Busterisi -palvelussa. Tarkemmat hintatiedot saat Buster -jälleenmyyjältä. Jälleenmyyjä kertoo myös yhteishinnan veneestä, varusteineen ja moottoreineen. Tiedustele myös rahoitusratkaisua.
Mistä saan teknistä tukea ja neuvontaa?
Buster –jälleenmyyjät neuvovat kaikissa Buster –kysymyksissä.
Mistä saisin venepaikan, vahtipalvelun, huoltokirjan?
Buster on huoleton valinta ja tarjoaa ratkaisun myös näihin kysymyksiin. Tutustu PLUS-palveluihin sivustollamme ja tiedustele tarkemmin jälleenmyyjältäsi.
Miten jatkan jo tekemääni PLUS –sopimusta?
Sinuun tullaan ottamaan yhteyttä palvelun tarjoajan taholta nykyisen sopimuskautesi lopulla.
Saako tietoja myös vanhemmista Buster-malleista?
Historiatietoja kuten veneiden mitat, painot, moottorisuositukset ja valmistusvuodet löydät Mallisto kautta aikojen -sivulta. Siellä on myös vuosimallin tunnistamisohje. Muita tietoja, kuten mahdollisten varaosien hintoja ja saatavuutta voit tiedustella Buster –jälleenmyyjältä.
Minä vuonna veneeni on valmistettu?
Vuosimallin 1994 ja sen jälkeen valmistettujen Buster -veneiden runkonumeron kaksi viimeistä numeroa kertovat valmistusvuoden. (Huom. Sinisen kilven numerosarja ei kerro valmistusvuotta.)
Vanhempien Buster -veneiden vuosimallin tunnistamisohje löytyy Mallisto kautta aikain –sivustolta.
Missä kohdassa veneeni runkonumero sijaitsee?
Vuosimallin 1994 ja sen jälkeen valmistettujen Buster -veneiden runkonumero on kaiverrettu keulakanteen. Tiedot vuotta -94 vanhemmista malleista saat Mallisto kautta aikain –sivustolta.
Voiko veneitä ja varusteita ostaa suoraan tehtaalta?
Tehtaanmyymälää ei ole. Lähimmän jälleenmyyjän löydät Jälleenmyyjät-sivulta.
Mistä varaosia ja lisävarusteita saa ostaa?
Buster-jälleenmyyjät kautta maan myyvät lisävarusteita ja varaosia. Lähimmän jälleenmyyjän löydät Jälleenmyyjät-sivulta.
Mitä pesuainetta voi käyttää veneen pohjan pesuun? Entä pitääkö pohja myrkkymaalata tai vahata?
Näitä kysymyksiä on käsitelty sivuillamme kohdassa Huolto. Puhdas vene pysyy kiiltävämpänä, kun vahaat veneesi alumiiniveneelle sopivalla vahalla tai levität pintaan esimerkiksi WD 40 -tyyppistä monitoimiainetta.
Kuinka tehokkaan moottorin voin veneeseeni asentaa?
Jokaisen mallin tuotesivulta löydät mallikohtaisesti sallitut moottorin tehoalueet. Vanhempien Buster-mallien suositellut konetehot ovat Mallisto kautta aikojen -sivulla.
Olen kolhinut veneeni, mistä saan korjausapua?
Käänny lähimmän jälleenmyyjän puoleen ja tee vahinkoilmoitus vakuutusyhtiöön, mikäli sinulla on venevakuutus.
Haluan tehdä reklamaation, miten toimin?
Käänny kauppiaasi puoleen, ota veneen tiedot mukaan ja esim. kuvat reklamaation aiheesta. Jälleenmyyjä hoitaa asian tehtaan kanssa.
Millainen on sadevedestä tyhjenevä vene?
Sadevedestä tyhjenevän veneen avotila on tyhjentyvä. Tyhjennyksen tarkoitus on estää avotilan täyttyminen sadevedellä.
Sadevedestä tyhjentyvissä Bustereissa on veneen sisälattia tiivistetty siten, että sen päälle tuleva vesi ei pääsisi pilssitilaan (= tila sisä- ja ulkopohjan välissä). Sisälattian takaosassa on noin 10 cm korkea korotuskynnys, johon on liitetty yksi tai kaksi tyhjennysputkea, joiden kautta vesi johdetaan peräpeilin läpi veneen ulkopuolelle. Tyhjennysputket voidaan sulkea sulkutulpilla, jotka on kiinnitetty putkien sisäpuolisten päiden läheisyyteen.
Sulje tyhjennysputket aina, kun vene on poikkeuksellisen raskaasti kuormattu ja sillä ajetaan hitaasti (alle 5 solmua), ja kun tyhjennysputkien sisäpuoliset päät ovat vesilinjan alapuolella. Peräpeilissä olevat poistoaukkojen sulkuläpät estävät veden sisääntulon vain peruutettaessa! Tarkista ja puhdista poistoputket ja sulkuläpät tarvittaessa. Varo vahingoittamasta niitä ja niiden osia puhdistaessasi.
Buster M:n avotila on kuormittamattomana sadevedestä tyhjentyvä. Sulje tyhjennysputki sisäpuolelta sulkutulpalla ennen veneen kuormaamista.
Missä voin rekisteröidä veneeni?
Suomessa vesikulkuneuvojen rekisteröintiä hoitavat maistraatit.
Katso tarkemmat ohjeet sivuilta www.maistraatti.fi
Veneissä käytettäviä rekisteröintinumerotarroja voi tilata osoitteesta www.venerekisterit.fi/tuotteet